hu de hu hu hu hu hu hu en hu eo hu hu en hbs_lat hu hu hu hu hu en hu hu en hu hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fi hu hu hu hu hu hu en hu hu de de en hu hu hu hu hu hu hu hu hu hu hu hu en
A jól működő PR-kommunikáció – CCO Magazin
Hogyan lehet PR-kommunikációval segíteni cégünk eredményességét és jó hírét? Piac & Profit konferencia a ma működő PR-technikákról.
A konferencia szervezői az alábbiakat írták az esemény beharangozójában: “Szeretnénk, ha a külvilág jól ítélne meg bennünket, mégsem az megy át, amit szeretnénk? Ha nem jó a kommunikációnk, ki vagyunk téve a véletlennek. Egyre nagyobb fontosságot kap a vállalati kommunikációban a cég és a vezetők PR-je is. A  hírnév, az ismertség, az elismertség, a cégről és vezetőjéről alkotott vélemények a világban, az üzleti életben, az ügyfeleknél ma már dominánsan meghatározza a cég üzleti sikereit.
A kiterjedt kommunikáció világában, amikor bárki bármit írhat a facebook-on, amikor a kommentek regulázhatatlanok, amikor a cég egy másodperc alatt lejáratódhat egy rosszindulatú bejegyzéssel, igen nagyon oda kell figyelni, mit mondunk, mit írunk, milyen válaszokat adunk. Nagy veszélyeket rejt az is magában, ha egy cégről vagy vezetőjéről kiderül pártokhoz, nézetekhez kötődése a nagyarányú politikai megosztottság miatt.
A konferencián rendkívül praktikus tudásokat osztanak meg velünk a PR-szakemberek legjobbjai, illetve sok tanulságos példát ismerhetünk meg, hol nyerhetünk és hol bukhatunk.”
Csak a valósággal azonos etikus kommunikáció ér célba
Rendezők: BKIK IX. és XXVIII. Osztálya* – Piac & Profit
Szakmai főtámogató: Magyar Public Relations Szövetség
Időpont: 2016. október 20. csütörtök, 10.00−15.40
Helyszín: Budapest, BKIK Székház, I. ker. Krisztina körút 99. 7. emelet
10-00−10.20 A kommunikáció nagyhatalom lett. A cég céljait elérni segítő kommunikáció nélkül nincs siker. Mi múlik a jó PR-en ma, a 21. században? Kihívások a vállalatok PR-osai számára.
Előadó: Lakatos Zsófia a Magyar Public Relations Szövetség elnöke
10.20−10.40 A public relations szakma erőteljesen átalakult az elmúlt évtizedben, és nem csupán előnyére: a hosszú távú stratégia helyett a rövid távú marketingkommunikációs gondolkodás került előtérbe. PR-trendek, melyek ma a leghatékonyabban segíthetik a vállalatok eredményességét.
Előadó: Petrányi-Széll András, az MPRSZ alelnöke, a PS:PRovocative PR-ügynökség tulajdonosa
10.40−11.00 Az igazság úgyis kiderül! Legyünk azzá, amit szeretnénk magunkról elhitetni. Híresekké vagy hírhedtekké válunk? A kettő közötti vonal határozott és tudatos meghúzása. Az ismertség és elismertség közti különbség. Gyakorlati példák, hogyan érjük el, azt tudják rólunk, amit szeretnénk.
Előadó: Ferling Dávid ügyvezető igazgató, Ferling Ügynökség
11.00−11.20 Szakcikk, szakmai megnyilvánulás vagy hirdetés? Számos törvény (fogyasztóvédelmi, reklámtörvény stb.) a nyomunkban. A sajtó és a PR-es közös felelőssége.
Előadó: dr. Buday-Sántha Andrea irodavezető ügyvéd, Buday-Sántha Ügyvédi iroda
11.20−11.40 A társadalmi felelősségvállalás kommunikáció a törvény ellenére. A média és a reklámszakma megegyezése a hatóság egyetértésével. Működik vagy sem?
Előadó: Fazekas Ildikó főtitkár, Önszabályozó Reklám Testület (ÖRT)
11.40−12.10 Konzultáció az előadókkal, kávészünet
12.10−12.30 A sajtókommunikáció új technikái. Hogyan érjük el, hogy nyilvánosság elé kerüljenek az üzeneteink?
Előadó: Durugy András, a D & T Marketing Kutató és Tanácsadó Iroda vezetője
12.30−12.50  A cég arca. Olyan a cég, mint a vezetője. A vezetői brand építése és annak kommunikálása nem csak a PR-os feladata. A vezető és a cég brandje azonosságának elérése. Personal branding.
Előadó: Lakatos Zsófia a Magyar Public Relations Szövetség elnöke
12.50−13.10 A kommunikáció világában a titok nem marad titok. A lejárató-kampányok kezelése modern és hagyományos eszközökkel. Kríziskommunikáció.
Előadó: Bőhm Kornél Kríziskommunikációs tagozatvezető, MPRSZ
13.10−13.30 Használjuk a social mediát is! Nehézségek és előnyök a világháló-kommunikációval. A kommentek kezelése. Új szakmai hihívás PR-osok számára? Közösségépítés a PR eszközeivel.
Előadó: Bradács András, a Front Page Communications vezető tanácsadója
13.30−14.10 Konzultáció az eladókkal, ebédszünet
14.10−14.30 Hogyan kell szakmai cikket írni, amit a cég jó hírnevének erősítésére is lehet használni és törvényes, valamint a lapok is leközlik?
Előadó: Timár Gigi főszerkesztő, Piac & Profit online
14.30−14.50 A társadalmi felelősségvállalás nem kommunikációs és nem tartalomgyártás! Miért éri meg felelősen működni? Hogyan és miért csinálják a „nagyok”? Vannak követendő példák!
Előadó: Mayer Zsolt a Magyar Public Relations Szövetség alelnöke
14.50−15.10 Mi is az az employer branding, és miért kell rá figyelmet fordítanunk?
Előadó: Kádár Balázs Employer branding tagozatvezető (MPRSZ)
15.10−15.30 Hogyan érjük el a legfiatalabb generációt – digitális bennszülötteket, a Z generációt?
Előadó: Sós Péter János ügyvezető, B.SWAN Partners Kft.
Derüljön, vagy ne derüljön ki a cég vezetőinek politikai elkötelezettsége. Jó, ha beszállunk a politikába? Milyen hátrányokkal, előnyökkel kell szembenéznünk, hogyan kezeljük a támadásokat?
16.00−16.20 Konzultációs az előadókkal
16.10−16.30 Üzleti kézfogó Networking-program a konferencia résztvevői számára, szervezett keretek között. A kézfogóra bejelentkezés az érkezéskor történik a regisztrációs pultnál. Legalább 20-30 névjegyet hozzon magával!!!
A tematika változtatási jogát fenntartjuk!
További információk: Tel. : (1) 239 – 9597,
Forrás: Piac & Profit / MPRSZ
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin